EELNÕU

Valga Vallavolikogu

MÄÄRUS

Valga	28. september 2022 nr

Valga valla eelarvestrateegia 2023–2027 

Määrus kehtestatakse kohaliku omavalitsuse korralduse seaduse § 22 lõike 1 punkti 7 ja § 372 lõike 7 alusel.

§ 1. Valga valla eelarvestrateegia kinnitamine
Kinnitada Valga valla eelarvestrateegia 2023−2027 (Lisa 1).

§ 2. Määruse rakendamine
(1)	Valga Vallavolikogu 18. detsembri 2020 määrus nr 120 „Valga valla eelarvestrateegia 2021−2025“ tunnistatakse kehtetuks.

(2)	Määrus jõustub 1. jaanuaril 2023. a. 

/allkirjastatud digitaalselt/

Lauri Drubinš
esimees

Eelnõu esitaja:	Valga Vallavalitsus vastavalt XX.XX.2022 istungi otsusele
Eelnõu koostaja:	ökonomist Kerli Lill
Ettekandjad:		vallavanem Monika Rogenbaum
Kaasettekandjad:	arengu- ja majanduskomisjoni aseesimees Alar Nääme;
			sotsiaal- ja tervishoiukomisjoni esimees Jaanika Põder;
			hariduskomisjoni esimees Ester Peterson;
			kogukonna- ja turvalisuse komisjoni esimees Rasmus Onkel;
			kultuuri-, spordi- ja noorsootöökomisjoni aseesimees Ester Karuse;
			revisjonikomisjoni esimees Anastasija Kikkas;
rahanduskomisjoni esimees Kristel Orula
Ärakirjad:		Valga Vallavalitsus - valga@valga.ee 
			Riigi Teataja

Seletuskiri
Valga Vallavolikogu määruse „Valga valla eelarvestrateegia 2023–2027“ eelnõu juurde

Eelarvestrateegia on koostatud Kohaliku omavalitsuse korralduse seaduse § 22 lõike 1 punkti 7 ja § 372 lõigete 3, 4 ja 7 alusel.
Kohaliku omavalitsuse korralduse seaduse (KOKS) § 22 lõike 1 punkti 7 alusel kuulub eelarvestrateegia vastuvõtmine ning muutmine vallavolikogu ainupädevusse.
KOKS § 372 lõike 3 alusel peab eelarvestrateegia hõlmama iga aasta 15. oktoobri seisuga vähemalt nelja eelseisvat eelarveaastat.
KOKS § 372 lõike 4 alusel koostab eelarvestrateegia eelnõu vallavalitsus ning esitab selle vastuvõtmiseks vallavolikogule.
KOKS § 37² lõike 7 alusel kinnitab vallavolikogu eelarvestrateegia määrusega hiljemalt sama paragrahvi lõikes 3 nimetatud tähtpäevaks, st 15. oktoobriks. Eelarvestrateegia peab olema vastu võetud enne eelseisva aasta eelarve vastuvõtmist.

Valga Vallavalitsuse 28. märtsi 2022 korraldusega nr 85 algatati Valga valla eelarvestrateegia 2023−2027 koostamine ja kinnitati tööplaan, mida hiljem muudeti Valga Vallavalitsuse 6.juuli korraldusega nr 229.

EESMÄRK, SISU
Valga valla eelarvestrateegia on selgitustega finantsplaan, mis on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuste taotlemisel. Eelarvestrateegia viib kooskõlla valla vajadused ja prognoosidest tulenevad rahalised võimalused. Eelarvestrateegia koostamisel on juhindutud Valga valla arengukavast aastateks 2021-2035 ning Valga Valla eelarvestrateegiast aastateks 2021-2025. Üldist majanduskeskkonda puudutavad eeldused põhinevad EV Rahandusministeeriumi 2022. aasta kevadisel majandusprognoosil. Kasutatud on veel Rahandusministeeriumi, Statistikaameti, Rahvastikuregistri ja Eesti Töötukassa poolt kogutud andmeid ning Valga valla ja tema sõltuvate äriühingute raamatupidamise andmeid. 

Valga valla eelarvestrateegia eelnõu oli Valga Vallavalitsuse 15.08.2022 istungi päevakorras, mille järel suunas valitsus eelnõu avalikule väljapanekule. 
Valga valla eelarvestrateegia 2023−2027 eelnõu avalik väljapanek on planeeritud ajavahemikku 16. augustist kuni 30. augustini 2022. Avalik arutelu on planeeritud 25. augustiks 2022 kell 16 Valga Raekoja 1.korruse saalis, võimalusega osaleda arutelul ka veebi kaudu Teamsi vahendusel. Muudatusettepanekute esitamise tähtaeg on 30. august 2022. Peale avalikku arutelu esitab vallavalitsus eelarvestrateegia eelnõu vallavolikogu istungile vastuvõtmiseks koos omapoolsete seisukohtadega avalikustamise ja avaliku arutelu käigus laekunud ettepanekute kohta.

Eelarvestrateegia koos volikogu alatiste komisjonide ja volikogu istungite protokollidega avaldatakse Valga valla veebilehel seitsme tööpäeva jooksul eelarvestrateegia vastuvõtmisest arvates. Eelarvestrateegia hakkab kehtima alates 1. jaanuarist 2023.

Kerli Lill
ökonomist
15.08.2022
kerli.lill@valga.ee